Cemodo che Tone da Val de 
Sora e Tita da Val de Sote i e 
ruade in Paradis 

un ato de 
Franz Moroder da Costa 



Parsonaje: 

Tone, che 1 e in Paradis 
Tita, che 1 rua in Paradis 

(fato vede da ra Filodramatica d'Anpezo ai 16.2.1996 e ai 23.10.1996) 

Un gran local con un grun de topee 'sobas; su sote un zielo scuro e pien de 
steles; na porta maestra con pede na funestrela. 

Tone, duto viesti de bianco, el camina in ca e in la else varda d intorno. 

Tone: Oh! Ce bel che 1 e esse in Paradis, no n arae mai cardu che 
fosse cosci bel! San Poulo el dijea pura che negun a mai vedu coi so 
oce, scota co ra so rees, proa inze 1 cuore duto chel che 1 Signor 1 a 
paricia par ci che i a voru ben. Ai, 1 aea propio rejon, besen i ra 
lascia; 1 e bel, gran bel. Ades 1 e tre setemanes che son ca portier da 
San Piero; el 1 e ormai vecioto, e cosci 1 a tolesc fora doi mesc; 1 e 'su 
al mar a se poussa, e 1 m a betu me inze 1 so cabioto. No, no, gran 
laoro no in ei mia, ma da ra tera rua su dute i dis calchedun! D 
inverno in vien su depi che d istade, saeo, parceche d istade ra 'sente 
ra va intorno mesa nuda e al Signor no i sa mia bel, cosci el no fesc 
outro che i scorse drete al Inferno ... 

L e ormai pi de vinte dis che son ca sun porta, e me despiaje 1 di, ma 
fin ancuoi cassu no n ei vedu rua gnanche un anpezan, ... ades spero 
che in viene almanco un! 

(I peta tre colpe su pa ra porta) Ci saralo mo da sta ora? Me par de 
conosce sto puign che peta! 

(El daerse ra porta e vien inze Tita, viesti de drapo, con un ciapel co ra 
piuma sun testa) Oh, ci che se vede! Tita, fiol de Bortel de Val de Sote; 
t asto inpo stufa anche tu de sta inze chel mondato la 'so? 



Tita: Poh, propio stufa no dime, ra no n ea mia cosci trista a sta su ra 
tera! Ma un di o 1 outro, 1 e ra fin, i tocia a dute lascia el mondo e sin 
'si! Pa ra me femena me despiaje ben, r ea tanto na bona e na 
varente, ma ce vosto; canche rua ra nostra ora, me tocia tuoi su i 
nostre copete e via ... 

Me sa che ra me femena ra me vienara drio, ca de poco; 1 ea un 
tocheto che ra se lagnaa che ra no stajea ben, e ra me dijea despes: 
"Tita, no sei ce che me sento inze daos, ei festide de ae un burto mal". 
16 vardae de i fei corajo e i respondee: "Ce mai, ce mai, Chele, te 
vedaras che te enes ben de meo, epo ades i a ciata na medejina noa 
par chel mal la: 1 e da tuoi ra sudoses de chi che laora sul stradon da 
San Vido in inze; 1 e na medejina pitos ciara e rara da cronpa, ma 
basta un cuciareto da cafe al di e se meora da duta ra magagnes! 

Tone: Vardete mo nafre d intorno, varda ca ce bel che 1 e! 

Tita: (el se varda intorno, epo el disc') Sacrabolta, ma ca 1 e propio algo 
de bel! 

Tone: Tio, tio, pian, cassu no se po mia bestema no, 1 e da parla par 
zivil e i tende a chel che se disc, no tira fora rejies! Son ancora 
'sodalpe de sciara, ma canche te ruaras su sul prin, sul secondo o 
mangare sul terzo, alora sci che te vedaras ce bel che 1 e in Paradis! 

Tita: Sacramantua, e alora meneme su a vede alolo! 

Tone: T ei beleche dito che no voi pi senti de sta bestemes, m 
intendesto? 



Tita: Ai, ai Tone, arae ben da proa a no in di pi, ades che son ca! Min 
e resta solo un, dei vizie del mondo, e arae ben da me dejusa in 
prescia anche de chel! 

Tone: (el va via sun funestra) Vien mo ca a varda fora, Tita, 'son! 
Varda cuanta bela steles che se vede, in e de dute i colore, e cemodo 
che es luje! 

{El f esc de moto co ra man del outro ver). E ca de ca, varda mo cuante 
soroie che on: i e dute tanto pi grei de chel che vedaon laso, e i no 
sciouda mia po tanto; el cioudo che on ca 1 e duto ra bona aria del 
Paradis che ra me 1 porta. 

Tita: Sacrestia de fer, ce bel! 

Tone: Varda Tita che se te bestemes ancora, ciamo 'so San Michel 
Arcanjelo, che 1 te caze inze 1 Purgatorio, a padi outre zincuanta ane 
par duta ra to bestemes! 

Tita: (el s insonea 'so daante Tone e I se bete a preo) Oh, te preo Tone, te 
preo no inze 1 Purgatorio, 'so de la 1 e senpre umedo, epo me vien 
fora danoo ra reumes inze sta spala ...! 

Tone: Ben ben, par sta ota te pardono, ma che te sepes, ancora na 
parolata e te paro via da ca par senpre! Ades 'son nafre a varda ce 
che suzede inze 1 mondo. (I se bete dute doi in panza sul siolo e i varda 
fora pa ra funestrela) Uh, ce bel che 1 e a varda da ca, cuante paese che 
se vede: in sara almanco zento, e calchedun 1 a ciases cosci outes che 
es tocia deboto ra neoles, e ce de fun che vien fora dai camis: credo 
ben che in ciou de nafre see duta chera neola negres che vien inze 



dal Cadore! Ce polito che se vede ra erodes, ra monte, i cianpe, i 
prade, ra viles e finamai ra nostra ciasetes! 

La via 1 e Cortina, varda mo ce de automobiles che 'sira e ce un 
resiro che 1 e! La inze piaza, daante ra Cassa Rurale, 1 e Nazio tira de 
petacio, che el scara i braze e 1 tira gran sciubiades col so sciubioto 
noo ... E la de la, daante ra Coper atia, 1 e Tone polizioto, viesti de 
bianco, che el no sa pi ce fei con duta chera motoreles che bordelea ... 
La via a man dreta 1 e Mortija, e de ca 1 e Crignes; varda mo anche 
tu, Tita! 

Tita: Porcaza Ea, ce bel che 1 e el nose paes! 

Tone: Aha! Un outra bestema! Ben, ades vatin 'so ...! (El lo tira su dal 
siolo) 

Tita: Pardoneme, pardoneme ancora sta ota, te preo: ra val d 
Anpezo r e cosci na bela, che no son bon de me tieni: ma t inprometo 
che no bestemarei mai pi! 

Tone: Po ben ben, te pardono danoo, ma che see r ultima ota, gnero? 

Tita: (el varda ancora na otafora pa ra funestrela) Hm, ... ai, ai, ... va ben, 
... varda mo la ... eh tio, el tenpo 1 an passa 1 e ben sta poco galanton 
con nosoutre! Fora a Gabona in e alcuante che laora: a vede cemodo 
che i mena i stefane, no n e da se fei de mereea se ra medejina par 
chel burto mal r e cosci rara da ciata ... Se i va inaante a chera moda, 
i no fenira gnanche par el di de San Mai dapodisna! 
Varda la, ce che a fato r agajon de st outon, e pi in fora 1 e ancora 
peso, e a Ciapuza, la da ra prima ciases, i e rua ra jera fin inze stua ... 
Ades besen che me ciate fora Val de Sote, agnoche stajee na ota. La 1 



e Ronco ... la de sote i Apologne ... e ciasa mea r e ben ancora in Val, 
sci zerto ... 

Po varda, la da mi 1 e duta ra grassa da mena via: sarae deboto ora, 1 
e el brodo che va par sora e 1 core 'so pa ra ares! No no, cosci ra no 
va mia ben! L e el cuerto de toula che spande, su ra cejura del orto ra 
brees es e mesa marzes: se vede alolo che mancia 1 paron! 

Tone: Va la, va la Tita, ce vasto tanto a te cruzia de chi laso; lascia 
pura che i se ranje lore, par te 1 e ben conpain, te stas ben meo ca, ce 
vosto de pi de cosci? 

Tita: Ormai che son, ades besen propio che varde Gnoche, agnoche 1 
e 'su par sora el ru de Ruoiba. Oh, chel rueto la 1 e ben stranbo 
canche el se bete! Ades vedo polito, ... la 1 e Guargne, varda ce biei 
laore ch i a fato su par Mietres, la sci che 1 e un bel vede; lassu 1 e 
Ciae, e ce de 'sente che 1 e daante Sant Antone; i e dute viestide da 
festes, me par anche de senti sona ra cianpanes ... 
Tone, 'son mo ca a varda anche tu, fosc che te vedes meo de me, t as 
senpre abu i oce pi boi d i miei ... (El lea su el se tira da na banda). 

Tone: (el se cuza 'so a varda fora) Eh, t as ben rejon, Tita, ... a Ciae 1 a 
da esse festa granda par calchedun. L e drio a rua su ra Banda, ... 
parce po elo anche ra musica? No capiscio propio ... 
Parbio, i e dute da nozes chi de ra vila, ades vien 'so el conpare, la 1 e 
ra sposa con un bel vesti longo e ciapel bianco sun testa, e la 1 e 
anche 1 sposo, de negro e co ra sciarpa bianca: ma ce de 'sente che i a 
invida chi doi! In ei conta deboto sessantacuatro! 

Tita: Sarae propio curios de sae ci che 1 e ra sposa! 



Tone: (el da ancora n ociada, po el smira Tita e 1 i disc:) Ebe propio 
da te 1 di? 

Tita: Po, se sa, no speto outro! 

Tone: Chera dal vesti bianco 1 e Chele, ra to femena! 

Tita: (el canbia ziera e I taca a sgnoufa) Ce? Ra me Chele? No pos crede! 
Ignante che morisse ra m aea inprometu, r aea 'sura che ra no n arae 
pi tolesc negun ... Ra m aea dito: "No me maridarei pi, parceche de 
ome boi e brae come te no in ciato de outre, gnanche fora par el 
Cadore e via par Zoldo!" E ... ci elo el sposo? 

Tone: Speta mo che varde meo, e po te 1 digo alolo. (El varda 'so 
danoo) El sposo ... iejo ... 1 e ... chel pi vecio de chi de ra Sia! 

Tita: (el no sa pi ce mus fei) Chel pi vecio de chi de ra Sia? Chel 
superbato? Me fejo propio de mereea che Chele ra s ebe sturta su un 
medol come chel la! No no, no digo pi nuia, no son bon de ra crede, 
chesta ca; bon che son cassu, no vorae torna 'so sun chel mondato 
straerto gnanche ... par un milion de milioi! Seloudadio che son in 
Paradis, ca sci che sin stajon polito, gnero Tone? 

Tone: T as ben rejon, Tita, ... ma intanto t as bestema danoo; car dee 
che te t aesses ormai dejusa! Te pardono anche sto colpo, sci zerto, 
canche se se usa a bestema no n a da esse fazile lascia via ... Tio, 
vosto varda 'so ancora na ota? 

Tita: No no, par carita, in ei ben assei de chel che ei vedu ignante! 



Tone: Se t aesses da torna 'so inze 1 mondo, te tolaraesto danoo 
Chele? 

Tita: Scota mo Tone, no ra vorae pi gnanche se ra fosse de oro e ... 
coi ciaei d arsento: ra me r a fata propio sote 1 nas, chel demonzio de 
na bujiona! 

Tone: T as dito danoo na rejia, parla del diou in Paradis no va mia 
ben, no. Recordete, te 1 digo pa r ultima ota, che se te paries ancora 
na ota malamente, alora sci che fejon i conte, io e tu! 

Tita: Pardoneme, Tone, ma te sas, canche se vede de chera burta 
robes la, te vien i ciaei su drete e alora ... 

Tone: Chera che on vedu none mia na burta roba! Catina ra no n 
aea pi negun era fato polito a se marida danoo, no te salo? Se te 
fosses ancora la pede era, t araes duta ra rejos de te stiza, ma oramai 
...! 

Tita: 16 m in sarae ben sta laso ancora alcuante dis, ma 1 Signor el m 
a ciama, e cosci m a tocia inpianta la duto e scanpa! 

Tone: Bon bon Tita, lascion la: a nosoutre ormai no min vien pi nuia 
da chel che suzede inze 1 mondo: nos doi on beleche fato el gran pas 
ves r Eternita, e on abu anche ra grazia de rua in Paradis ... Te 
despiajelo tanto de esse ca? Voraesto mangare torna laso, inze chera 
val de lagremes? 

Tita: No, no! Gnanche par idea, no! 



Tone: Bon alora, lascia che el mondo el vade cemodo che el vo, e 
dijoni un gramarze al Signor e a ra Madona che son ca in Paradis, 
parceche a nosoutre m arae tocia el Purgatorio ... 
(I sin va via a brazeto, e i cianta) Iuzufui, iuzufui! 

Ades, Tita, te meno nafre a spasso par el Paradis; chel che te vedes 
alolo de inze de porta, 1 e solo r onbria de chel che te fejarei vede da 
ca inaante! 

(Se sente cianta na canzon, somea un iodel) 
Sentesto Tita, ce polito che i cianta in Paradis? 

Tita: Ai, Tone! Sente po ca, sente ce un bel iodel: da ra os me pararae 
chel bon Nazio. No no, ma ce dighe? No po esse Nazio, 1 ei vedu 
ignante 'so daante ra Cassa Rurale che el scaraa i braze! 

Tone: E se fosse el to amigo Bepele? 

Tita: Sgorlesto? Gnanche par insogno! Par chel che sei io, sta sera 
Bepele 1 aea proa sul orghin con chi de ra Scora Cantorum! Tone, no 
me tien ancora su ra spines! Ades lasceme 'si inze, che son propio 
curios de vede ce bel che 1 e el Paradis! 

(Fin che i sin va inze par porta, indalonse se sente un iodel, e pian pian se 
sara ra coltrines). 



Fin 



El libro de ra stries 

Teatro in doa partes da 
S Hexenstuckl" de Alois Gjall, 
betu 'so par gardener da 
Franz Moroder da Costa 



Parsonaje: 

Doro (bacan, paron de ciasa) 
Chele (so femena) 
Guido (famei) 
Dea (pastor de Rozes) 
Cuto da Manaigo 
L osto de Zubiana 



I parte 

1° toco (inze stua de Doro) 

Doro: {inze stua, che el se coje un boton su ra barghesces) Chesto po no, 
no n arae mai cardu, de ae da me coji da me posta i botoi su ra 
barghesces, dapo anes anorum che son marida. Ai, tropa robes no n 
arae mai cardu canche see un borson, e ades invenze me tocia res 
crede. Me parea de fei cosci polito, a marida Chele con duta ra so 
canpagna: cardee de ae data el paradis sun chesta tera, ma pian pian 
1 e deenta un purgatorio e, ca de poco, po esse che 1 deente anche un 
inferno! No sei propio ce che pos i ae fato. Ra no me vo pi, ra no vo 
che feje nuia aneo, r a senpre na zefa che te saludo, r e senpre la che 
ra rugna, ra brontola e ra sgnoufa par algo. De ra otes me vienarae 
erte de i da d un len! 

Se fosse un omenato, no n arae da di nuia, ma no beo, no 'suio a ra 
cartes, porto senpre dute i sode a ciasa, meno i braze dutaldi e mesa 
ra notes, e no i va mai ben inpo nuia. Chel che 1 e peso 1 e che ra me 
tira senpre fora del so prin on, ra me 1 bete senpre daante par bon 
esenpio: "El me Nane, chel ve 1 ea un on! El saea sparagna e tieni 
aduna, 1 aea senpre duto sote ocio, ciasa e toula, famesc e massares i 



corea dute a vist e a hot canche el dijea algo; no i scanpaa nuia e con 
el no 'sia straza gnanche un coso ...!" Sta laira me tocia ra scota anche 
vinte colpe al di, e calche ota me vien deboto da volta 1 copeto. 

2° toco 

Guido: (el vien inze e I sente r ultima paroles de Doro) Orponon, paron, 
de ce te lagnesto? Ra no te va mia propio cosci mal, no! Asto ormai 
ciapa da zena da to femena? 

Doro: (spasema) Oh Guido, ra no n e ca intorno, gnero? Te sas, se ra 
me brinca inze stua sul pi bel del di, e no son sul laoro, alora sci ra 
pagon ciara dute doi! 

Guido: Ah, no n ebe festide, paron, ignante ei vedu che ra ciapaa ra 
porta e ra 'sia via da Lia de Nazio. Da chera badessona la no sei se ra 
sara bona de se desgati tanto in prescia. Ades parlosse s-ceto, par na 
ota: ca inze, sosto tu el paron o elo ra to femena? Asto inprometu de 
sta tu sote de era, o era sote de te mo? 

Doro: Ai, ra 1 a ben inprometu era, ma son io che ei da 1 mantieni! Tu 
no t as proa ce che vo di se marida, no te pos capi ce un atrezo che 1 e 
una cosci! 

Guido: Sacristia de fer, te sos ben un barnagol se te no riesces a te ra 
desbriga da solo! 

Doro: Ce ebe da fei? Se na ota, inze par fora, voi di ra mea, ra se stiza 
alolo e me tocia sta la a ra scota, taje e joti so duto. 



Guido: Vorae esse io al posto to! Na ota sarae bel i tira fora dute ste 
ate e i fei capi ci che comanda inze sta ciasa; ma t araes da esse pi 
forte, Doro, "snaidich" cemodo che i disc inze de ca, te bete ra mas d 
intorno, epo desseguro anche chera pesta la ra deentarae un 
agneluco. 

Doro: Guido, dime mo, tu che te sees ca canche 1 prin on de Chele, 1 
ea ancora vivo: eelo propio un galanton e un varente cemodo che ra 
vo me fei crede ogni di, o ce? 

Guido: No, na costa de santo el no n ea gnanche el, sasto: el beea 
despes come un pinter, a ciasa 1 fejea duto un caramus se algo no 'sia 
cemodo che vorea el, e par loura 1 no fejea mia duto chel che te fesc 
tu, ma solo chel che i piajea! 

Doro: Mostro, ce che te me disc! E Chele, se ciataera polito con un 
arnaso cosci? A mi ra me biciarae 'so par piol, se ruasse solo na ota a 
ciasa nafre inpetescia! 

Guido: R a ben fato cosci anche con Tino, ra prima ota che 1 e rua a 
ciasa zinbarle; el no n a podu gnanche daerse bocia, barestaa solo 
era, e cemodo che ra barestaa ... Ra i e 'suda polito che 1 a podu se 
sconde sote toura, parceche se no sci eh ... Solo che dapo d incraota 
Doro 1 a ciata ra medejina iusta, e da in chel di con el Chele r e 
deentada come 1 pan. 

Doro: Ma ce raza de medejina alo ciata mo? 

Guido: Sasto, no son mia tropo seguro gnanche io, ma penso che 1 
e robes che sarae meo che negun saesse, m intendesto? Che Tino el 



no n ea solo bon de frise luganeghes, e 1 fejea el zerujego e anche 
nafre el strion, te 1 saees ben, gnero? 

Doro: Ai ai, ei sentu despes a di che ruaa 'sente da indalonse par 
vieni de meo de calche maratia! E che 1 saea cemodo fei vieni de meo 
i besteame strionade ... 

Guido: Vedesto, chel che 1 saea el 1 aea inpara da un libro de calche 
stria. Solo na ota, un di che 1 aea fato su un balon, son 'su adora a 
spia inze inze chel libro. La 1 e scrito preziso ce che se po fei par i 
comanda a calchedun, e me sa che ... 

Doro: Che 1 ebe inpara da ra stries cemodo inmolizi ra so femena? 

Guido: Ce po? Se no, chera pesta ra no sarae deentada duto inze un 
colpo ra pi bona e ra pi chieta de ra vila, no! 

Doro: E chel libro, Guido? Se polo sae agnoche 1 e? 

Guido: Eh, chel libro 1 a ben da esse ca in ciasa! Doro el 1 aea scondu 
'so in fon de un banco, cassu inze samassa. 

Doro: Ben, vado alolo a vede agnoche 1 e! Guido, tu tendi che ra 
vecia ra no me ciate. (El sin va). 

3° toco 

Guido: Doro 1 e propio un tananai! Gnanche 1 peso cian el no n arae 
paura del so paron, come el de ra so femena; e 1 e un on tanto delver, 
inze duta ra vila no in e un bon come el. Se 1 aesse un outra femena, 



sarae 1 pi fortuna e 1 pi beato de sta tera, e invenze 1 e drio a se reduje 
come un pormai; ai ai, 1 e propio vero chel che dijea chel dai pome, 
bonanima: "Ra femena caties, lascia che te 1 dighe, 1 e un dei peso 
castighe del Signor. Es e bones de i tira 'so i pedoe ai ome, oh ce 
grizo, zenza petin e zenza tante conplimente!". (El varda fora par 
funestra) Ocio che rua ra parona! Doro, Doro, core, che ra vecia r e ca! 

4° toco 

Doro: Iuzufui! Iuzufui! Ei el libro, lascia pura che ra rue, ades! 

Guido: Ra no en mia no, ades r e 'suda ca via da Tesa de Bortel, e la 
ra sin sta de seguro un outra mesa ora. 

Doro: Meo meo, cosci podon se varda fora nafre sto libro! 

Guido: L e ben chel la, gnero? 

Doro: Me sa che 1 e propio chesto! (El liese ce che I e scrito daante) "El 
libro de ra stries, zento e vintezinche rizetes pa ra 'sente e i besteame 
betudes aduna inze anes de laoro e proades da Faustus, dotor del 
Faraon d Ejito - stanpa a Costantinopoli, MDCCXLI". 

Guido: Ai, ai, 1 e propio chel. 

Doro: Ades voi ben vede ce che 1 e scrito inze (el liese). Prima rizeta: 
par el mal dal fo, chesta ra 'soa de seguro. Aha! Seconda rizeta: da 
dora se calchedun 1 a besteame strionade. Chesta besen che ra proe, 
canche ra me armenta vien 'so da Ra Stua. Ca inze 1 e rizetes de ogni 



sorte da proa! Numero noe: cemodo che se po incanta un ladro, 
varda varda! Chesta ra me piaje dassen! 

Guido: Chera rizeta la on da ra proa, se i vien danoo a me roba i 
pestorte. 

Doro: Proaron de seguro, sci! Orponon, ca 1 e algo de bel, scota mo 
(el liese a osc outa): cemodo che se fesc a ciapa forza e conbate contra 
ci che te fesc del mal! 

Guido: Chera la r e par te: 1 e chera che a dora Tino con so femena. 

Doro: (el liese) Se te vos ciapa forza par conbate contra ci che t a fato 
del mal, t as da i taia un zufo de ciaei a chel on o chera femena; ma 
tendi de i taia sul bon de luna, intra res dodesc e un ora dinote! 

Guido: El bon de luna 1 sarae iusto stanote. 

Doro: (el liese inaante) Dapo che t i as taia i ciaei, chera parsona no 
podara pi te fei del mal, ma ra fejara duto chel che te vos tu, e te 
podaras ra ciama da duta ra ores, de di e dinote. Fesc cosci: inpiza na 
ciandera benedeta, beti sora par tre otes alcuante ciaei de chera 
parsona e di: Ramses profundus, te ciamo pa ra prima, pa ra 
seconda, pa ra terza ota! A di cosci, ci che t a fato del mal 1 arae da 
vieni inze par porta, e de el te podaras fei chel che te vos, fin che ra 
ciandera ra no se studara. Tendi che sta parsona ra see ormai fora de 
porta, canche ra ciandera ra se studa: sedeno r ara danoo forza par te 
fei del mal, fin che no cianta el jal. Probatum est! Ben ben, Chele, t as 
feni de me tieni come un cianeto, ades dute i grope i vien ben al 
petin! 



Guido: Pian su ra voltades, Doro, no t as mia ancora fato nuia! 

Doro: Voraesto di che no son bon gnanche de fei sto tanto? 

Guido: No, no voi di chesto, ma te sas ben, inze ste mestiere 1 e meo 
'si coi pes de pionbo, che se ra polenta ra se bruja ... 1 e da fei duto 
cemodo che 1 e scrito, sedeno ra podarae anche 'si sbuja e alora ci sa 
ce che soutarae fora! Par chesto, credo che sta rizeta sarae da ra proa 
con calchedun outro, mangare un che no m a fato nuia e agnoche no 
me pode suzede nuia. Se par cajo ra va mal, e Chele ra s intaia che 
on proa ra rizeta, sasto ce de maledizios? 

Doro: Ai, 1 e vero, besen propio fei cosci! Sasto con ci che podon 
proa? 

Guido: Con ci po? 

Doro: Con Cuto da Manaigo! 

Guido: E par cioide propio el? 

Doro: Par cioide? Parceche chel la 1 e un busaron che se gode solo a 
tormenta ra 'sente e a fei del mal a dute, se mai el po. Na ota, te digo, 
el e chi borsoi so amighe, dinote no m ai roessa un gartorin de grassa 
sul cuerto de ciasa? Te pos te pensa cuanto che m a ridu sora chi de 
ra vila: in chera bonora i ea dute ca 'so daante, e i se godea come 
mate, a vede 1 brodo che corea 'so par i mure! Par chesto ei pensa 
che podarae propio i insegna ra creanza a chel sfaza! 



Guido: Sere cosci, el se merita ben na passada: anche io arae da fei 
un pei de conte con el ... 

Doro: Ma no, Guido, no podon mia tuoi el, el no va ben! 
Guido: Parce no? 

Doro: Me vo esse un zufo de ciaei, e besen i lo taia 'so intra 
mesanote e un ora ... Cemodo podone fei? 

Guido: Par via de chel me ranjo ben io, Doro: doman con alcuante 
tosate, e el 1 e un de lore, on da 'si fora par Col de Ido a drama 
alcuante brascioi e comeda ra strada: da dassera se fermon a dromi 
inze 1 cason, e cosci ei ocajion de te porta un zufo de ciaei de chel 
borson, lascia 1 festide a mi! 

Doro: Polito, polito Guido. De sto piazer che te me fesc, me tienarei 
ben a mente: par canche te tornes te paricio io ra bonaman cemodo 
che vo esse ...! (el va sun funestra) Signor da festes! R e ormai ca che ra 
rua su par el troi de Stefin! 

Guido: Alora sara meo che me ra taie; m in vado su par toula. Se ra 
taca a brontola, peta i pugnes, no sta a zede! Vieno ben a te dia, se t 
as bisoin de na man. 

5° toco 

Doro: Ce vosto che feje, portarei passienza, ancora sta ota me tocia 
tieni duro. Brontola, te pos crede, ra brontolara de seguro canche ra 
me ciata ca inze stua pede 1 fornel. Ben ben, transia, 1 e r ultima ota. 



Ades Doro, fesc vede ce un on che te sos! (El se bete a pestuza su 
tabaco) 

6° toco 

(Rua Chele inze par porta) 
Chele: Ce festo ca? 

Doro: Me paricio nafre de tabaco, che 1 ei feni. 

Chele: (co ra mas su res ances) Ah cosci, el se paricia da cica, el scior! 
Se fosse par te, el fen podarae resta sui piche fin da Nada, famesc e 
massares i podarae dromi fin da mesodi e deenta biei grasc parceche 
negun i sta pi drio; oh, ma ce ebe fato de mal par ae un on cosci? 

Doro: Dai dai, vecia, dime mo invenze ... 

Chele: Ce? Vecia a mi? Ma se ei doi ane demanco de te! 

Doro: Varda Chele, che io ca no n ei outro ca 1 laoro ... 

Chele: Ai, ma te ciapes ben anche da magna! 

Doro: Fejo senpre duto chel che te vos tu ... 

Chele: E un grun de baronades pede ...! 

Doro: No te me disc mai na bona parola ... 

Chele: No voi de zerto me frua ra lenga! 



Doro: Ma Chele, son el to on, daante 1 Signor e daante ra sente, e ... 

Chele: Un macaron te sos, un barnagol, ... un balosc! Se fosse par te, 
duta ra to roba podarae se ra magna ra trames ... Oh, se tornasse a 
nasce, vorae esse danoo col me prin on. Se te fosses ancora ca ... 

Doro: (el ra coionea) Chel, vedesto, 1 ea un on! 

Chele: Ce? Ce voraesto di de chel bonazo? Proete ancora a daerse 
bocia!... 

Doro: Sasto, vecia, voree solo te fei capi cemodo che son drio a 'si 
inaante, inze sta ciasa. 

Chele: A ti 1 e meo che te feje capi ben algo io. Dal me on ... rechia ... 
te podaraes propio toi el bon esenpio. 

Doro: (el riduzea) Ai, ai, me mancia solo de ae da fei drio Tino de Tita 
de Tone! 

Chele: El saea sparagna e tieni aduna, 1 aea senpre duto sote ocio, 
ciasa e toula, famesc e massares i corea dute a vist e a hot canche el 
dijea algo ... No n ea mai nuia fora de posto ... 

Doro: No i scanpaa nuia e con el no 'sia mai straza gnanche na 
cosorela ...! E dute i anes 1 i dajea anche un agneluco al Pioan: chesto 
te 1 asto ormai desmentea? 

Chele: Proete ancora na ota a me coiona a sta moda, che te fejo ben 
vede io!... 



Doro: Ei solo voru te recorda chel che t as senpre inze bocia, dute i 
dis del an! 

Chele: Predica, con te no 'soa inpo: no te sos nasciu par fei el bacan, 
no t as gnanche nafre de chera che se disc! El me on sci invenze, a 
chel no i manciaa propio nuia ... 

Doro: No i scanpaa nuia e con el no 'sia mai straza gnanche na 
cosorela ...!" 

Chele: (ra t i caza na bela slepa) Chesta parceche te ra fenisces de me 
coiona! 

II parte 
1° toco 

(A r ostaria de Zubiana) 

Dea: Chel Doro el vorae ae corajo, ma canche 1 e daante ra so femena 
(el ride), el se bete finamai a checa! 

Guido: So femena ra comanda come un ufizial, e a Doro calche ota 
con era i tocia sin 'si via in jates ... 

2° toco 

(Vien inze Doro e Dea) 
Doro: Bondi a dute! 



Dute aduna: Bondi Doro, na ota al an te te lasces vede anche tuar 
ostaria! Dea, bondi anche a ti! Ancuoi el to paron el te pagara ben un 
bocal, 'sa che t i as mena 'so i besteame. 

Osto: Ce posse ve da, Doro? 

Doro: Porteme un bocal, ma de chel che saon nosoutre, gnero? 
Dea: Ancuoi te sos duto de bon, ah Doro? 

Doro: E tu Dea, parce sosto cosci martufo? No n asto algo de bel da 
cianta? 

Dea: Me paghesto un cuartuzo de ros? Alora t in cianto una bela. 
Doro: No te pago propio nuia, oh parbio! 

Checo: Ah polito! Ma io na bela te ra cianto istesso (el se bete a cianta). 
Doro: No fesc mia massa 1 furbo ve, borson! 

Dea: (el cianta) Sponta ra luna/sul Beco de ra Zieta/ ancuoi ra 
vareta/e doman ra bareta!/ Sponta ra luna/pede e indalonse/min 
scanpo de oga,/no me lascio darsonse!/ Sponta ra luna/sui Crepe 
dei Touroi,/ maridete pura/ ma io no te voi! 

Doro: (inbestia) Tio, asto chera de coiona, tu? Varda che ... (el i mostra 
i pugnes) 

Dea: Ma va la, Doro, no te ra ciapa par cosci poco! El vo solo jestarla 
nafre! 



Doro: 16 de ste jeste no in voi, ce s inpazelo mo chel borson dei me 
afare? 

Guido: Po dai Doro, varda che 1 no vorea mia te ofende; no sta a te 
ra ciapa par cosci poco, el fesc cosci con dute! 

Dea: No sta a t in ae par mal, Doro! Vedesto, se te m aesses paga un 
cuarto de ros, podarae tin cianta anche un outra ... Ades conti mo a 
duta sta 'sente cemodo che r e 'suda a feni ra storia de ra grassa sun 
cuerto: no n asto mai pensa ci che po esse sta a te fei chel laoreto? 

Dea: Ai, ai, contamera anche a mi, che son curios de sae cemodo che 
r e 'suda. 

Dea: Mai! ... Chera la ra no vienara mai fora. 
Doro: Te salo? 

Dea: Tu te sas ben ci che 1 e sta, gnero? 
Doro: Zerto che 1 sei! 

Dea: Ben, desseguro in ea pi de un: un solo el no sarae mai sta bon 
de tira su un gartorin de grassa fin sun cuerto! 

Doro: Ci che i a dia no sei, ma chel che s a inventa chera porcada, sei 
ci che 1 e, e par me 1 e assei! 

Guido: Ci elo sta po, se 1 pos sae? 



Doro: No vo esse mia tanto a indonia ci che podea esse in chera note 
sun cuerto, ... no n e ra prima ota che el fesc chi laore. Uco de Tia, 1 e 
sta ... Ades el sae! 

Dea: Uco? Ai, chel la 1 e brao de fei de chi laore. 

Osto: Ei pensa anche io che podea esse el. Chel mostrato la na ota a 
nosoutre el m a fato scanpa 1 asco fora de stala. 

Dea: (el varda I goto fora par meso) Ah, par chel sto vin 1 e cosci tristo, 1 
e meso inaga ... 

Osto: Par te chel vin la 1 e anche massa, e se 1 no te sa bon, lascelo la! 

Dea: No te stiza mo, osto! ... Saeo, ... nosoutre son dute boi cristiane, 
e 1 da bee dei pagane, che i no n ea gnanche bateade, a nosoutre 1 no 
me comoda. 

Osto: Inze duta ra val no te ciates vin bon come el nose, outro che 
inaga! 

Dea: Ai, credo ben, credo ben ... El vin 1 e gran bon, a bee de chesto 
no se s incioca, e chel 1 e meo, parceche cosci ra 'sente ra sa senpre 
chel che ra disc ... 

Osto: Bon, con te no parlo pi, no te disc outro ca monades; te sos un 
dispetos, bon solo de fei malagrazies, e te piaje massa coiona ra 
'sente. 



Dea: Ah cosci te disc? Chesta po r e bela! Ades, se no te me portes 
alolo na boza piena, te fejo vede io! 
(L osto el rua col vin) 

Osto (a Doro): Sosto beleche 'su a 1 denunzia, Uco? 

Doro: No, par chel molton la no vado gnanche dal judize, sei ben io 
cemodo i ra fei paga ... 

Dea: Sarae curios de sae cemodo, none mia fazile i ra fei a Uco! 

Doro: No, chel no, ma gnanche a mi, intendesto? Un di ciamo chel 
canaia epo t i insegno ra creanza na ota par dutes, ma cemodo che 
sei io. 

Dea: E se 1 no vien, ce pensao de i fei? 

Doro: L a da rua, che 1 vore o no ... de di o di note ...capiscesto? 

Dea: Oho! No credo propio che ra see tanto fazile. 

Doro (el peta i pugnes sun toura): L a da vieni, canche voi io, sun 
chesto no se discute; Guido, elo vero o no? 

Guido: Ai, ai, zerto che 1 e vero! 

Dea: Te digo che 1 no vienara mai! El conoscio, sei cemodo che 1 e, e 
te digo che el no se fejara vede! 



Doro: Ce betone su? 16, par parte mea, beto diesc bocai de chel bon 
vin che 1 osto el sconde 'so inze ciaena... Uco 1 a da rua ca direto, 
canche el ciamo...! 

Dea: A mi, Doro, me vien da pensa, 'sa che te sos tanto seguro, che 
te sepes algo de chi afare che 1 prin on de to femena el fejea inze par 
for a... 

Doro: De chel tu no t inpaza! E parceche capide dute che no 
jestarleo, el fejo vieni ca alolo, chel piscion de un tanburo. L a da 
vieni ca e se scenta 'so daante de me come un pizo da scora, epo 1 ara 
da me prea insonea 'so che 1 mole. Oh la mo! Valo ben cosci, Dea? 

Dea: Ai, ai, par me 1 e istesso. Alora io beto su ... vinte bocai de chel 
bon vin che 1 osto 1 a scondu inze ciaena ... 

Doro: Osto, porteme ca na ciandera benedeta. 

Osto: Ma Doro, ... no te fejaras mia ... no vorae me ciata inze meso 
chera stories la ... 

Doro: Voi na ciandera benedeta! Ce saralo mo, na ciandera? (L osto el 
sin va). 

3° toco 

Guido: T as ben drio 1 libro, no? 



Doro: Velo ca! {el tirafora I libro). 



Dea: Varda varda sto malandreto, 1 a anche el libro de ra stries ... 

4° toco 

Osto: (el i da a Doro un moco de ciandera) No te fesc mia malamente, 
gnero Doro? ... Me vien ormai ra pel de pita ... 

Doro: (a Guido) Studa chera lim! (L inpiza ra ciandera e I ra poia sun 
tour a). 

Dea: Ra no me piaje nuia gnanche a mi sta comedia: no n elo meo 
che te lasces la, Doro ...? 

Doro: Ce un macaco che te sos! ... Ce elo de mal a fei ste laore? (El 

tirafora dal scarselin del crojato un zufo de ciaeifato su inze un baloto de 
carta). 

Dea: Ce elo inze, inze chera carta? 

Doro: Un zufo de ciaei de Tino, se te vos propio sae. (El tira fora un 
outro zufeto). E ca in ei un secondo, ma chesto 1 e de calchedun outro 

Guido: Te sos propio un brao strion, Doro! 

Doro: Zerto che son un brao! ... Ades scomenzo, ... e che negun 
daerse bocia fin che no n ei feni! (L osto, stremi, el se sconde drio Dea, e 
Doro el liese 'so pian pian dal libro de ra stries). Ramses profundus, te 
ciamo pa ra prima, pa ra seconda, pa ra terza ota! ... (Dute taje e i 
varda ra porta: in chera calchedun peta tre colpe.) 



Osto: Oiuto ce paura, ce paura! 

Doro: I aee ben dito che 1 masse, ma no alolo ... (EI peta outre tre 
colpe) 

Dea: Osto, va a daerse! 

Osto: No me fido, no vado a daerse gnanche se me paga oro! 

Guido: No n ebe festide no, vieno ben io con te. (Guido e I osto i va a 
daerse). 

5° toco 

(Fora de porta I e Chele) 

Chele: (ra rua inze co na scoa e un faral inze man) Agno elo chel 
stanpion, chel vargognos de un schiafadies? 

Doro: (sote toura) Te preo Chele see na bona, son ca, no 1 fejarei mai 
pi. 

Chele: (ra i da co ra scoa 'so pa ra testa a Doro) Vien fora da la, macaron 
d un sfaza! 

Doro: Chele, no te stiza, vieno alolo! 

Chele: Viesto fora o no? Varda che te scaazo ra scoa 'so pa ra schena 



Doro: (el ruafora da sote toura in panza) See na bona, no suzedara pi, 
te 1 'suro! 

Chele: (ra i da co ra scoa 'so pa ra schena) Se te ciato un outra ota a r 
ostaria, stanpion de un ciocon che no te sos outro ... 

Doro: Ma Chele ...! 

Chele: Asto capi ce che t ei dito? E ades dreto a ciasa, stanpion de un 
ciocon, raza de ... (ra para Doro for a par porta). 

7° toco 

Osto: (el se bete ra mas inze i ciaei) Iejo Maria, San Felipo, San Iaco e 
San Simon, ce elo suzedu ca inze? 

Dea (el riduzea): Doro el no n e propio nasciu par fei el strion, no ... 

Dea: Ra i 'sia ben dreta, se 1 i aesse taia i ciaei a Chele e ra ciandera 
ra no s aesse studa sul pi bel meo cosci, r e 'suda a feni cemodo 
che disc el libro de ra stries. Ades Chele r ara ra forza par tieni chel 
por Doro sote tamei fin che 1 jal no pondara i voe! 



Fin 



II raccolto delle "pugnacche 
(Divagazioni sul cirmolo) 

un ato par anpezan, scrito del 1965 da 

A.M.M. 



Parsonaje: 

Beti 
Franco 

Gigio 
Luziano 
Renato 
Valerio 

Outre 

Ra scena ra scomenza intor na tour a plena de bozes, gote, zigarete, 
portazendre, cicolatis, libree ... tazoi. 

Franco: Alora, i doimile metre? 

Gigio: Sora i doimile metre ra tera r e pi poereta; 1 e pi vento, 1 e pi 
cosso ... I e drio a zeruca ... 

Luziano: Parceche lei humus! Se no, tolte un libro de storia natural! 
Scusa, liese epo parla! 

Franco: Parce? In sara de manco ...! 

Gigio: Ma porca mastela! Pi in su che te vas ... 

Franco: (interrompendo) Alora, alora! I morira fora dute, i zierme! 

Valerio: (indicando Luziano) Par te, mori fora dute? 



Luziano: Eh sci! 
Franco: Parce? Ma parce? 

Gigio: L e un prozesso che 1 e ... che el no n e solo a Cortina, 1 e inze 
duta ra vales! 

Valerio: Anche ra raza umana ra more fora, a un zerto momento ... 
Franco: Ce? 

Valerio: Anche i ome i more fora; anche ra raza umana! 

Luziano: Anche i anpezane i e drio a mori fora ... 

Valerio: Anche i dinosaure i e morte fora. Anche i rinozerontes i e 
drio a mori fora. 

Renato: Duto more fora. 

Beti: El mamut ... 

Gigio: Parceche ... ogni spezie 1 e un rameto de ... na projenie, no? 
Che 1 sin va inaante canche 1 ciata condizios favore voles e ... 

Franco: (interrompendo) ... E par te, ci elo che ciapara 1 so posto? 

Gigio: Ah, no sei! 

Valerio: P6 esse ... 



Luziano: Cissa! Ce volo di, chesto! No n e 1 problema, chesto! Ci che 
ciapara 1 posto de un outro! No? 

Luigino: No! Varda che nosoutre no n on mia dito chel che te dijees 
tu, che i no va pi in su. I 'siara pi in su! On dito chesto, che se i e 
demanco i va indrio, o no? On dito che i va indrio, no n on dito 
outro. 

(Proteste) 
(Silenzio) 

Gigio: Pugnaches, nosoutre, in ciaton senpre tantes, parceche ... 

Franco: Ma no m interessa, ce rajonamente! No n e chel de ra 
pugnaches ... 

Gigio: L e un prozesso che a nosoutre no m interessa, ma me par che 
1 va indrio, pian pian. Cuanto pian, no sei ... 

Franco: Tu no te pos me 1 di, Gigio, dai! No sta a me di che inze vinte 
ane te pos di che 'sa vinte ane ... 

Valerio: Ma ce vinte ane! 'Sa che on r esperienza de mile e mile ane, 
"con-sta-ta-ta" ... 

Gigio: Eh sci! 

Franco: "Con-sta-ta-ta" con ce, Valerio, con ce? 

Valerio: Co r esperienza passada te pos fei i conte anche par un 
doman. 



Beti: Su outra piantes, no su chiste brascioi, ma su un outra sorte de 
piantes che es cresce su daparduto ... 

Franco: No staje a me di che ... el racolto de ra pugnaches 'sa ... 

zinchezento ane 1 ea un tanto, e ades ... 

(Confusione) 

Beti: Par me 1 e stiza parceche el no n a data gnanche na pugnaca. 

Franco: Insoma, portame cartes, o algo de outro che dighe che 1 
racolto ... 

Luziano: II raccolto delle pugnacche, per semplice constatazione 
logica ... 

Franco: Digo racolto, parceche ... 

Luziano: L ea diretamente proporzional al bisoin de ra parsones. 
Podea esse dojento cuintai come zinche, come nuia. Oh la mo! El 
discorso del racolto de ra pugnaches el no val nuia! 

Franco: Sci po! No te pos me di che 1 ea el racolto de ra pugnaches ... 

Luziano: No te 1 digo! Digo che 1 ea diretamente proporzional a ra 
voia de pugnaches de ra parsones che 1 ea inze chel momento, e al 
bisoin ch i aea. 

Franco: Ma ci elo sta? Ci elo che te 1 disc? 



Luziano: Cemodo? Ra lojica, Signor benedeto, no? Tu vasto a 
pugnaches parceche t as bisoin o parceche te piaje magna tazoi? 
Dimelo! | 

Franco: Parceche me piaje i tazoi. 

Luziano: Va ben, ma cuante in elo inze sto paes che va a pugnaches? 
Franco: No m interessa. 

Luziano: M interessa a mi! 16 te digo che se i e zento me peto via i 
bai ... 

Franco: E alora? 

Luziano: E alora tu te sos un de chi zento che va a pugnaches. Intra 
dute zento che 'si a pugnaches, cuanta pugnaches fajareo? 

Franco: No sei, conforme: se vado ignante che vade ra jees o ... o ... 
conforme! Se vado dapo, "ciccia"! 

Gigio: E se te vas ignante che vade ra jees, ra jees va indrio parceche 
es ciata de manco da magna. 

Franco: Ra jees es va ignante de me, seguro. Chesto te 1 digo io. 
Gigio: 16 no te pos contraria, parceche no sei i to orarie. 
Luziano: Ra jees es va senpre a pugnaches. 
Franco: Zerto! 



Luziano: Duto 1 an, parceche ra jea se pasce solo de pugnaches ... 

Franco: Zerto vosoutre no pode parla de ... No 'soa che me dijede 
che 'sa vinte ane 1 ea pi pugnaches, o in ea demanco; 1 ea pi zierme, o 
in ea demanco! Chesto, fosc, 1 ae dito. Fosc! 16 vorae sae agnoche ae 
lieto che 1 e manco zierme ades che 'sa vinte, trenta, zincuanta ane. 
Chesto vorae sae! Portame ca na carta che ra disc che 'sa zincuanta 
ane 1 ea manco zierme de ades. Portamera ca! Doman! Portamera! 
Luziano: Te ra porta! Te vas a te ra tuoi! Ci che a voia de s informa, i 
va! No speta che i te ra porte! 

Gigio: Va da Zardini. 

Luziano: Va dal Zardini fotografo. 

Franco: Ai, vado dal Zardini. Zardini ci? 

Luziano: Cal Zardini? El fotografo. In e solo un che s interessa de sta 
robes, donca ... 

Franco: Va ben, vado dal Zardini. 

Luziano: Se no te sas gnanche chesto, inze sto paes, alora me par che 
te sas poco. 

Franco: Ai, sei gran poco. Ai, pede te ... 

Gigio: Franco, Franco, no n e el cajo de fei na discuscion de sta sorte 
Franco: No, voi sae. 



Gigio: No, no, no 'soa, no 'soa nuia. 

Beti: Par conto me, 'sa vinte ane 1 ea pi zierme de sto an. 

Franco: Son ignorante de chesto. 

Luziano: No m interessa ra statistica de duta ra piantes, setor par 
setor, volume par volume, cuanto che es cresce inze un an, in 
zentimetre ... 

Franco: Zerto, vado dal Zardini "e mi faccio spiegare". 
Gigio: A r ASCOBA i sa duto, io credo dal ... 
Luziano: Da trenta ane, varda, i sa duto. 
Gigio: No, no ... 

Luziano: Da canche 1 e vienu ra Milizia Forestal a Cortina a mesura, 
ezetera ... 

Gigio: Ai, d acordo! Ma no n ea mesures cosci prezises. Pero, da 
Chinese ane in ca i sa, i sa ... Pitosc preziso. 

Luziano: I te disc ce che 1 e ra "crescita esatta", brascion par brascion. 
Credesto che a r ASCOBA i no 1 sepe? 

Franco: Eh ... 

Luziano: Varda che a r ASCOBA ... 



Franco: Eh, i sa duto . 



Beti: I conosce dute i brascioi, par gnon! 

Luziano: Parceche r ASCOBA r e partida in setore. Te ciates anche ra 
pieres par i bosche con su duta chera ics come a bete al Totocalcio ... 

Franco: Ai, un brascion el bete zento ... e vinte ane a deventa gran. 

Luziano: Chel brascion la ... 

Franco: Tu te sas duto! Va ben, vosoutre sae duto! 
Luziano: Ma sacramantua! 

Franco: Vado dal Zardini, doman, e me fejo spiega. 

Luziano: Tolte chel libro zeleste de r ASCOBA, che 1 a fato el 
Comun, che to fardel 1 e Vizesindaco. Parbio! No te domando mia 
tanto! De t informa in ciasa, almanco chel ...! 

Franco: Va ben, alora vado dal Zardini ... 

Luziano: Che la 1 e publica duto chel che ... 

Gigio: Ma se Zardini te disc che i zierme i e drio a 'si inaante, alora 
nos te fajon na publica dichiarazion che chel che on sentu di 1 e 
sbalia. No? 16 no son 'su de zerto a i mesura...! 
Valerio: Podassao canbia discorso, par piazer? 



Beti: No no, un momento! Ei da me rejistra duto chesto . 



(Confusione) 

Dute: Ah! Ah! Orca bestia! 



Scimonuco el fesc 1 esame 

Teatro in cuatro toche 
de 

Franz Moroder da Costa 

'k'k'k 



Parsonaje: 

El maestro 
Scimonuco de Bepele da Morin 
Bepele da Morin, sa pare 

(Fato vede sul ciar dei Sestiere de Ciae e Ciadin, da Carnaal del 1998) 

1° toco 

(A scora. El maestro el speta Scimonuco, che I a da vieni afei I esame). 

Maestro: Son propio straco e stufo. 1 e ormai doa setemanes che son 
drio a i fei i esames a ra famea. L e un laoro che scana, massima se 
inze par intra t in as calchedun nafre pi muse. Alcuante i crede che 
fei el maestro see un laoro da nuia, ma i arae da proa ce che vo di! I 
disc: i maestre i a ben bel, i laora solo zinche sie ores al di, i no se 
cruzia de nuia e i ciapa na bona paga pede. Ma ra no n e propio 
cosci. 

Ignante duto besen ae ra passienza de Jobe. Reston ben mal, 
nosoutre maestre, canche s on betu de bona voia a i insegna algo a 
ste pize, di par di, mes par mes, an par an, epo vedon che a 
calchedun no i 'soa inpo nuia, e co ra nostra paga no fejon mia biei 
soute, no: co s on paga 1 cuartier, ra lun e s on cronpa i sarvije, me 
vanza poco pi par magna doa costejines, e mangare on da rosea 'so 
anche 1 os. Ce voreo fei, mare r e 'suda inaante cosci fin dinultima, a 
mi me tocia fei conpain. 

Ancuoi lei ultimo che vien a fei 1 esame, ma 1 e anche 1 pi zucon: 1 e 
Scimonuco, fiol de Bepele da Morin: a ra di s-ceta, 1 e un musciato, 
chel borson. Sa pare 1 e 1 pi gran bacan da ca e anche 1 pi scior, e cosci 
no n e da se fei de mereea se 1 fiol el no en da nuia. Bepele el s a betu 
pa ra testa de i fei inpara duto chel che 1 po, che el viene da algo, 



mangare un ufizial o un dotor de calche sorte, no sei se dei besteame 

0 dei cristiane. Sarae inpo meo che 1 deentasse pree, mangare 
vescovo, o anche Papa. Ma no no, el no deentara ne chesto ne chel, al 
pi al pi 1 inparara a mose, strea i besteame, mena fora ra grassa de 
stala, e fosc a des-ciaria mantui: a i ciaria credo che el no riesciarae 
gnanche se 1 voresse. 

El sta polito solo drio i besteame chel pizo, ah, con chi el ciacolarae 
dutaldi, anche se par s intende el no s intende de nuia gnanche la. L 
a talento par fei jeste, ah, la negun i po insegna nuia. Se se bete a ride 
solo a 1 varda, chi muse che el fesc, s i vede alolo anche da indalonse, 
e canche se bete su chera dalmedes ... (Se sente calchedun che rua e tira 

1 pes) Orponon, te paries del diou e velo ca, i dijea i nostre vece. I 
fenira ben anche ste esames, seloudadio che lei ultimo. (I peta su ra 
porta). 'Son inze, 'son Scimonuco! 

Scimonuco: Bondi, scior maestro, seo beleche lea? 

Maestro: Varda ce un sfaza! No sasto gnanche cemodo che se saluda 
el to maestro? 

Scimonuco: No, no sei propio cemodo che se 1 saluda, e no voi 
gnanche 1 inpara. 

Maestro: Ades t as dito ra toa! Ben ben, asto inpara algo o no? Vosto 
fei 1 esame o elo meo lascia la ancora ignante de scomenza? 

Scimonuco: Cemodo che vore! Podon ben proa, a mi no me costa 
nuia, e d outra parte no ne mia burto sta ca a se ra conta. 



Maestro: A ti no te costa nuia no, i costa ben un bel soldo a ta pare. 
Par chel che t as da inpara, varda de prozede e no n ae inze solo 
mateze inze chera testata. 

Scimonuco: Ma a jestarla none cosci defizile come a inpara chel che 
i m insegna a scora. 

Maestro: Lascete di, pizo, che a jestarla senpre no te vas tanto 
indalonse, besen sae anche algo pede, tanto pi al di d ancuoi. No te 
pos pensa de sta senpre a speta che ra costejines es te tome inze 
bocia ormai f rites. Par vive 1 e da ciapa inze de bon sao e fei algo. 
Ben, lascion la sta robes e scomenzon 1 esame. Alora, ce asto inpara? 

Scimonuco: Oh, nafre de duto, maestro, ei inpara a tira ra sites, a 
'suia al pindol e finamai a fei su un tamei pa ra sorizes, in ei ormai 
ciapa dijassete. Me pare el me da na moneda par una, s intende de 
cheres che ciapo. Se ra sorizes es saesse che ciapo na moneda al 
colpo, Fosc es 'siarae pi vorentiera sote el tamei. 

Maestro: Ben, no voi insae de i to jeste! Asto mai daerto un libro inze 
ste doi mesc? 

Scimonuco: Po sci sci! Inze par fora, canche no saee de ce morte 
mori ... 

Maestro: Ah, inze par fora no t aras podu fei demanco, credo ben. 
Alora, ades, che vedone ce che te sas. (Fin che Scimonuco fesc duto 
un jesto, el maestro scartabelea 1 libro). 

Maestro: Sasto me di ciche 1 ea sa pare dei fioi de Zebedeo? 



Scimonuco: (el pensa sora nafre): Eelo anpezan o badioto, sto ca? Me 
par de no n ae mai sentu chel gnon. 

Maestro: No te sas gnanche sto tanto? Alora te domando algo de pi 
fazile. Sosto bon de me di agnoche 1 e sta fato el Conzilio de Trento? 

Scimonuco: (el se ruscia inpo na red) San Piero da Costaza! Me sa che 
inze 1 libro me mancia propio chera pajina la. Saeo, daantiere ei 
magna un grim de armelis, che mare r aea cura par fei ra conserva, e 
i m a fato mal de panza. See che inparae, ei abu da inpianta la duto 
in prescia, dorae un toco de carta, ei sbrea fora ra prima pajina che ei 
data, e po esse che propio sun chera fosce su 1 gnon de ra zita che 
vore sae. Con chel mal de panza, dapo no n ei pi podu inpara nuia. 

Maestro: Ah! L e ben un afar te fei inpara, se t as cosci poca stima dei 
libre da scora, e 1 e un peca mortal che ta pare el tire fora un grun de 
sode par te fei inpara. Ben, ades te domando algo ancora pi fazile de 
chel de ignante. Sasto ci che a scrito i libre de Mose? 

Scimonuco: (el pensa sora nafre): Ah, chesto el sei! (El maestro el sefesc 
de mereea e I varda Scimonuco) Propio ci che a scrito i libre de Mose no 
sei, ma ades v in conto una: Tino, me fardel pi pizo, fin che el 'suiaa 1 
a sdraa el pegnato del laria che 1 ea sul banco inze botega; mare ra 1 
aea betu la par canche se se peta calche spina, saeo? El laria 1 e toma 
propio sora 1 libro, alcuante sfoes i s a taca insieme, no son pi sta bon 
de i descola, e desseguro 1 ea scrito propio sun chi la el gnon che 
vore sae... 

Maestro: Bon bon, par ancuoi lascion la, no 'soa inpo, t as na scusa 
par duto, ma 1 fato 1 e che no t as inpara nuia de nuia. Ades scoteme: 



propio parceche ei stima de ta pare, voi proa ancora na ota a te fei 1 
esame, e par chesto, te preo, va a ciasa e betete a inpara, te edaras 
che algo 'soa e pi inaante t aras acaro de sae algo, epo t as pura da 
contenta anche ta pare. Vatin a ciasa ades, e recordete ce che t ei dito; 
inpara chera tre robes che t ei domanda ancuoi, e ca de doa 
setemanes torna danoo ca. 

Scimonuco: Es inpararei de seguro. Sanin dapo, scior maestro (fin 
che I sin va, el sciubiotea). 

2° toco 

(Bepele da Morin e Scimonuco sdfiol, inze stua) 

Bepele: 1 e ormai do ores che speto me fiol, e ancora el no rua, cissa 
po agnoche 1 s a inbuja. Arae tanto acaro che 1 inparasse algo e 1 se 
fejesse nafre pi furbo. Sarae gran bel che ra sente podesse di: "Oh, 
chel pizo de Bepele da Morin 1 e ben un brao, 1 e studia, se po i 
domanda ce che mai, el sa de duto." Epo, pensa mo se 1 deentasse 
dotor de calche sorte, o mangare anche pree, sarae na gran bela roba, 
e na ota pree el podarae deenta anche vescovo, o finamai Papa. 
Bon bon, 1 e meo che no vade massa inaante coi pensiere, ma sarae 
contento che 1 me deentasse vescovo. Pensave mo se el me pizo el 
deentasse vescovo, el podarae rua inze a Parsenon e 1 'siarae a sta 
inze un bel palazo. Ce un onor par me e par ra me femena, e anche 
par duta ra val d Anpezo! El me tolarae zenza de outro anche 
nosoutre doi inze a Parsenon, sa mare ra podarae i paricia da 
magna, i fei el lieto, neta su, laa e soprescia e fei 'so el polar. Me 
ciatarae de seguro anche io algo da fei, pesta legnes, sciouda inze 
inze stua, tira su 1 arloio, doi colpe a 1 an tira fora el comedo, e outre 
laorete coscita. No no, sarae massa bel. Ah, ma ei festide che chel tos 



el no ene propio da nuia, 1 a solo voia de smatisa. Me par che 1 see 
drio a rua: voi propio vede ce che el me conta. 

Scimonuco: Bondi, pare! 

Bepele: Bondi, Scimonuco. Cemodo era 'suda col to esame? 

Scimonuco: Ah, el maestro el vorea sae de chera robes ... No nei 
sapu propio responde aneo. Fin che ei sta via, aeo vendu chera sceca 
racia? E ra grija ara fato 1 vedel? 

Bepele: Ah, pensaesto solo a ra stala, fin che te fejees 1 esame? Credo 
ben che no t ebes daerto bocia! Almanco, chel che 1 maestro t a 
domanda, te te 1 recordaras ben ... 

Scimonuco: Besen che pense sora un iejo, po esse che me ene in 
mente ... (el se bete a pensa) Me par che el m a domanda ... Aha, ades 
me recordo, ci che 1 e sa pare dei fioi de, de ... chel col bel zarneo! 
Bepele: Ce monades disto? El no t ara dito propio coscita, el t ara 
domanda de Zebedeo! 

Scimonuco: Ai, ai, propio de chel. 

Bepele: E tu, no n asto sapu da i di nuia? 

Scimonuco: 16 no, ma chel sozio la eelo anpezan o da San Cascian? 
No 1 ei mai sentu un burto gnon cosci, ca in Anpezo! 

Bepele: Oh Signor, te sos propio un bocon de muse! No sei drio ci 
che te tires, ma de seguro ne drio de me ne drio ta mare. Credo che 



gnanche chera ciourata vecia che on inze stala ra no baratarae ra so 
testa co ra toa, e no n e desseguro na gran bestia chera! Par t insegna 
algo, voi te fei un esenpio: dime mo, ci elo sa pare de so fiol de 
Bepele da Morin? 

Scimonuco: Po te sos tu, Bepele da Morin! 

Bepele: Se r e cosci, t araes da sae anche ci che 1 ea sa pare dei fioi de 
Zebedeo ... 

Scimonuco: Po se sa, ades sei ben anche chel! 
Bepele: Epo, ce t alo domanda de outro? 

Scimonuco: Orponon, m ei desmentea de scrie 'so ce che 1 m a 
domanda. Cemodo eera po chera? Me par, me par che ra fosce cosci: 
eh, ... agno eelo ... no, agno stajei ... ci che 'sia a scrie a Trento! Chel 
propio no 1 ei sapu, agnoche i 'sia a scrie a Trento! 

Bepele: Ha, ha, ha, ha! Chesta r e propio bela! El no t ara mia 
domanda cosci no, mangare el vorea sae agnoche i a fato 1 Conzilio 
de Trento. 

Scimonuco: Ma pare, tu che te sas duta sta robes, agno es asto 
inparades? 

Bepele: Oh, sta robetes ca es e scrites su sul diedo pizo! 



Scimonuco: (el ciapa ra man de sa pare) Lasceme mo vede ra mas, Fosc 
es e ancora su sui diede, se no te 's as ormai laades 'so, ma te te laes 
cosci da raro che mangare es e ancora duta scrites. 

Bepele: (el fes par i mola un slepazon) Oh mare mea, muse de un 
musciato che no te sos outro! Con ce rejies viesto fora mo? Ades 
scoteme: te recordesto che in ciou de tanto te contae de ra Prima 
Guera? De guera tu no te pos sae desseguro nuia, te sos nasciu no sei 
cuante ane dapo, ma fosc te t as tienu a mente algo de chel che t ei 
conta. 

Scimonuco: Ai, ai, me recordo ben duto! 

Bepele: Ben, alora t araes anche da sae agnoche i s a pugna su sul 
Forame ... 

Scimonuco: Su sul Forame, po! 

Bepele: E alora t araes da sae anche agnoche 1 e sta fato el Conzilio 
de T-r-e-n-t-o ... 

Scimonuco: Se sa, ades sei ben anche chel! 
Bepele: Epo, ce t alo domanda 1 to maestro? 

Scimonuco: Me par che 1 no m ebe domanda nuia de outro, 1 a solo 
dito che ei da inpara e ca de doa setemanes ei da torna danoo a fei 1 
esame. 



Bepele: El t a domanda desseguro algo de outro, parceche al esame 
el fes senpre tre domandes. Pensi mo nafre sora, po esse che te te 
penses. 

Scimonuco: (el pensa sora) Ai, me par che 1 m ebe domanda ancora 
algo. Iejo mare, ades me en in mente, el m a domanda ci che a scrito i 
libre de ra mosces! 

Bepele: (come I bisc) Ah, t as da esse propio nafre mato, e te sos su ra 
strada par deenta mato del duto. Te sos indrio, por nejo me! L ara 
domanda ci che 1 a scrito i libre de ra mosces, ades! A mi me sa che 1 
vorea sae ci che a scrito i libre de Mose! 
Scimonuco: P6 ben esse che 1 m ebe domanda algo de cosci. 

Bepele: E tu, asto sapu ce i responde? 

Scimonuco: Arae ben sapu i responde, se 1 ea par me. Ma sasto, a i 
responde al maestro no m ei propio fida: aee festide che 1 me 
molasse una de ra so slepes, te sas, son tanto delicato de rees ... 

Bepele: Medol che no te sos outro! Voree di: asto sapu i di chel che 1 
vorea sae? 

Scimonuco: No son gnanche 'su adora a daerse bocia, che in chera 
na moscia ra m a schita su ra ponta del nas e cosci cardee che 1 
voresse sae ci che a scrito el libro de ra mosces ... 

Bepele: Me sa che a ti t a schita sora na neola de mosces, no una sola, 
no! Ben, lascion la che 1 e meo. Anche par sta domanda, voi te fei un 



esenpio: varda ca, 1 e 1 "Testamento de Orsora Baranza": ci saralo sta 
a scrie sto testamento? 

Scimonuco: Po ben, sara sta ... Orsora Baranza! 

Bepele: Ai, e alora no sara mia ce, sae ci che a scrito i libre de Mose, 
te 1 ei beleche dito! 

Scimonuco: Ma zerto, chel tanto el sa anche el pi scenpio del paes, se 
t i lo domandes! 

Bepele: Bon alora! Spero che st outra ota te vades adora a passa sto 
benedeto esame! Ades 'son a redola, che laoro in on fin che voron 
via in Pian de Sora. Sta setemana, se no n e outro da fei, redolon 
duto, e canche aron feni in canpagna, te te betaras a inpara, ma a 
inpara cemodo che vo esse! No voi che te penses che io laoro dutaldi 
solo par te tira drio i sode a ti, che te vades intorno, a poussa e no fei 
nuia. Varda che se sta ota no t i ra fesc, te vonso ben io con sonsa de 
bosco! 

Scimonuco: Ai pare, me betarei a inpara, st outra ota i ra fejo de 
seguro. 

Bepele: Bon, 'sossin a loura. 
3° toco 

(A scora: Scimonuco el torna a fei I esame) 

Maestro: Oh, ancuoi me rua ca danoo el pizo de Bepele a fei 1 esame. 
Me sa bel el vede vieni a scora, con chera vardadura e chera rees da 



muse che 1 a. Desseguro el no n ara inpara nuia gnanche sta ota, te 
pos crede. Ma voi proa danoo. Fosc che, se vienisse ca anche sa pare, 
podarae i di inze 1 mus ce un medol de un fiol che 1 a. Me fejo de 
mereea che 1 no s inacorse ce de sode che 1 bicia via a manda a scora 
chel marsoco. Chi che 1 spende par so fiol, el farae tropo meo a dai ai 
poerete o a ci che i sta drio ai marade; cosci el fejarae na opera bona, 
e invenze el no n a outro ca pascion. Peta che 1 ciate na ota, e i digo 
ben io ce che penso. Sarae propio contento che chel pizo el ruasse 
alolo, par feni in prescia. L e ormai ra mesa e i aee dito de esse ca da 
res noe! (Calchedun scarpedea defora). Taje, che 1 e ca ... 

Scimonuco: (el vien inze co ra mas inze scarsela, zenza gnanche domanda 
conparmesso) Sta ota ei ben inpara polito, ades sei duto! 

Maestro: Tio, elo cosci che se vien a scora? Na ota se petaa su ra 
porta ignante de vieni inze epo se se tiraa 'so anche 1 ciapel, sasto? 
Ra porta te pos ben anche ra sara! 

Scimonuco: (el tornafora par porta, el sara, el peta tre otes epo I vien inze, 
zenza che I maestro el i dighe de vieni inze). Elo meo, cosci? 

Maestro: Ben ben, t araes anche podu speta che te dijesse "vien inze", 
o no? 

Scimonuco: Saeo, ancuoi son cosci contento che sei duto, che m ei 
beleche desmentea de speta che me ciamassade inze. 

Maestro: Ai, ai, co 1 e ra fin t as danoo rejon tu, ma ades 'son inaante 
col nose esame, che ei prescia. Sasto me di sta ota, ci che 1 ea sa pare 
dei fioi de Zebedeo? 



Scimonuco: Ai 1 ea Bepele da Morin! 

Maestro: (el se bete ra mas inze i ciaei) Signor benedeto, ma chel 1 e ta 
pare! 

Scimonuco: Ai, el sei ben. 

Maestro: Ah, cosci te me dis, sa pare dei fioi de Zebedeo 1 ea Bepele? 
Scimonuco: Po, me pare el m a insegna cosci. 

Maestro: Se 1 1 a insegna cosci, t araes anche da sae agnoche i a fato 1 
Conzilio de Trento ... 

Scimonuco: Sei ben anche chel! El Conzilio de Trento i 1 a fato su sul 
Forame, in tenpo de guera! 

Maestro: Anche chesto te 1 alo insegna ta pare? 

Scimonuco: Eh, seguro! Me pare el no n e mia tanto pi insemeni de 
vos! 

Maestro: (pitosc stiza) L e meo che me taze ra lenga, che se no t in 
molo via una de cheres che te orbiscio e te sordiscio inze un colpo 
solo! (El lea su el va da Scimonuco par i mola un slepazon. Scimonuco el 
sin scanpa inze un cianton). 

Scimonuco: Po, me pare 1 a dito cosci, el saara ben el ce che el disc! 



Maestro: Ai, ai, me par che 1 ebe parla polito. Vien mo ca ades ... 
(Scimonuco el va dal maestro, spasema e co r aria de ci che no capisce nuia: 
el se cuerse ra rees co ra mas par no ciapa un slepazon). Ci alo scrito i 
libre de Mose? 

Scimonuco: Po, 1 e sta Orsora Baranza, no? 

Maestro: {el souta su el i mola na bela slepa. Scimonuco el se schia e I 
scanpa inze un cianton). 

Scimonuco: Ce 'suoia elo sta ca, seo deenta fora mato? 

Maestro: Anche chesto 1 asto inpara da ta pare, ah? L a da esse 
propio un gran macaco, alora. Me vargognarae nafre, io, de ae un 
pare cosci muse! 

4° toco 

(El maestro, Bepele e Scimonuco, a scora) 

Bepele: (el rua de coren inze par porta) Ce dijaao ignante, de me? Che 
ve vargognassa de ae un pare come Bepele da Morin? Assa da ve 
vargogna vos, a i di sta robes al me pizo! 

Maestro: No ve ra ciapade cosci, ve preo! Se fosse da se stiza dassen, 
sarae io el prin! Ades scentave 'so e lascia che ve conte cemodo che r 
e stada, epo no ve fejare pi tanto de mereea che ebe parla cosci de 
vos. Prin de duto vorae ve di - e no v in aede inparmal - che i sode 
che tira fora par fei inpara vosc fiol i e dute biciade via. Me tocia 
propio ve 1 di, el no n e fato par inpara. 



Bepele: Se ei da ve ra di duta, ei senpre pensa che da sto tos no sarae 
mai vienu fora nuia, ma ei anche cardu che mangare, a forza de dai, 
el podea inpo tuoi su algo. Ades dijeme mo, cemodo era 'suda 
ancuoi con chel esame, s alo inciouta danoo? 

Maestro: Gnanche par insogno: dinprin i ei domanda tre robes, ra pi 
faziles che podee tira fora. 

Bepele: Sei ben, el m a ben conta. 

Maestro: Dapo, gouja che 1 no n a sapu me responde, ei proa a i fei 
capi che 1 aea da torna a ciasa a inpara, e varda de fei contente i so 
jenitore, e 1 aea da torna da mi tre setemanes dapo. No sarae 
gnanche sta obliga a i fei 1 esame doi colpe, ma 1 ei fato solo pa ra 
stima che ei par vos, e anche parceche pensae che algo de pi 1 podea 
fei de seguro. Cemodo che sae, i ei domanda robes che sa anche un 
pizo de prima, e saeo ce che el m a respondu? Canche i ei domanda 
ci che 1 ea sa pare de i fioi de Zebedeo, 1 a dito: Bepele da Morin! 

Bepele: Po, chesta r e grossa! Alora pos me pensa ce che 1 ara 
respondu canche i ae domanda ches outra robes ... 

Maestro: Canche i ei domanda agnoche i aea fato 1 Conzilio de 
Trento, el m a dito: su sul Forame, in tenpo de guera! Ma ra pi gran 
stranbaria el r a ben tirada fora dinultima: Ci alo scrito i libre de 
Mose? Po ben, Orsora Baranza! 

Bepele: No sei se ei da ride o da pianse, ma saeo parceche 1 a 
respondu a chera moda a chel che i ae domanda? 



Maestro: No, no saarae. Me par cosci da stragno, che no riescio a 
capi agnoche 1 pode esse 'su a tuoi su chera stranbaries. 

Bepele: Ben, ve digo io cemodo che r e stada. Canche 1 e rua a ciasa 
dapo 1 prin esame, i ei domanda alolo cemodo che r ea 'suda, ma 1 
no saea me di gnanche ce domandes che i aa fato, ei abu da i fei 
memoria, pian pian el sin e ben vienu inze, e parceche el podesse ve 
responde polito, i ei fato tre esenpie: "Ci elo sa pare del fiol de 
Bepele da Morin?" "Po, te sos tu, Bepele da Morin!" 1 a dito. P6 i ei 
domanda "Sasto agnoche i a fato guera su sul Forame? " "Su sul 
Forame, pare!" 1 a dito, e dinultima "Sasto ci che a betu so 1 
Testamento de Orsora Baranza?" "Orsora Baranza, e ci se no?" Duto 
chesto 1 se 1 a de seguro tienu a mente, e coscita a vos el v a 
respondu cemodo che 1 m aea respondu a mi. 

Maestro: (el i da ra man a Bepele) Pardoname, Bepele, se v ei ofendu, 
ma no podee sae che r ea 'suda cosci. Ei anche da di che duta ra otes 
che 1 me respondea, el 'sontaa pede alolo: "Me pare el m a insegna 
cosci!" M ea vienu su na fota con chel tos, ma anche con vos, e see 
propio stiza; sae ben, canche se je fora de ra vies, de ra otes no se sa 
ce che se disc; par chel, no v in aede inparmal, ve preo, se ei oussa i 
di a vosc fiol che me vargognarae de ae un pare cosci muse. Se aesse 
sapu cemodo che r ea, no n arae propio dito chel tanto. 

Bepele: Asa che r e cosci, no pos gnanche me ra ciapa, e ve digo 
gramarze de bon sao pa ra passienza che ae abu con me fiol. No me 
cardare, scior maestro, ma ei na pascion che chel teston el no viene 
da nuia ... (fin che I parla, i vien deboto da pianse). Aee tanta bona 
speranzes che el vienisse inpo da algo, ma m ei inacorto che no n i 
vedu pi in la de la. Canche s i vo massa ben ai fioi, 1 e ra ota che se 



vede solo ra so bona cualitas e chera tristes no se res vede pi; epo, ce 
de sode che ei straza! L ea meo i tira 'so pa r aga! 

Maestro: Ce voreo, Bepele, dute pensa senpre de fei meo che i po, 
ma calche ota se straza aga e anche saon! 

Bepele: (el lea su, el va da Scimonuco e I lo brinca par na red) Ormai 1 e 
tarde! Ades te t insonees 'so daante 1 to maestro, t i domandes se 1 te 
pardona e t i disc gramarze par duta ra passienza che 1 a abu con te. 

Scimonuco: i domando se 1 te pardona e i digo gramarze par duta ra 
passienza che 1 a abu con te! 

Bepele: No, no, cosci no! T as da i di: "... par duta ra passienza che 
ae abu con me!" 

Maestro: Bon bon, lascia sta, 1 e istesso! 

Bepele: No, 1 e meo che 1 inpare nafre de creanza, se no 1 se ciatara 
mal inze ra vita ... 

Scimonuco: (duto ingropa) 16 ... io ... gramarze par duta ra passienza 
che ae abu con me. 

Bepele: E ades, daante 1 to maestro, te me domandes scusa anche a 
mi, par duta ra pascion che te m as fato vieni fin ancuoi! 

Scimonuco: Ai, ... te domando scusa par ... duta ra pascion che te m 
as fato vieni fin ancuoi! (Bepele el tira Scimonuco par un brazo eli da na 

gran spedazada inze I cu). Fin 



Un batesimo duto bagna 

teatro da ride betu 'sd da 
Franz Moroder da Costa 



Parsonaje: 

Tone 

L osto 
Bortel da Gnoche 
Outre tre o cuatro 



Tone: (meso seco, el ciacolea col osto) Ben ben, ... cosci po, ... cemodo 
che te dijee, io e tu ... te capisces ben, nosoutre doi ... ades ca son 
propio i pi ece! 

Osto: Po sci sci, Tone, t as propio rejon! 

Tone: On sta sote ra naia insieme, senpre insieme, su ra tera e inze r 
aga ... e ades sara chel che sara, elo po ero? 

Osto: Po sci sci, Tone, toa da doi anche chesta! 

Tone: Te pos anche me da ra man, sasto? Parceche, dapo duto, son 
un pare de familia e ... 

Osto: Va ben, va ben, sanin dapo Tone, e varda de rua a ciasa intiero 

Tone: Ai, ai tio, ... no son mia cioco no ... Canche i a batea so fiol, un 
pare el podara pura esse contento, ebe rejon o no? 
Osto: Ma zenza de outro! 

Tone: {el cianta) Aee na lioseta, na lioseta inze toula ... 



Osto: Par piazer, Tone, scoteme. Se passa Bortel da Gnoche, o 1 te 
mena direto in prejon o 1 te denunzia, parceche te sos drio a fei 
massa sussuro: varda che da sta ora i drome dute inze 1 paes! 
Tone: Ce? In prejon io, un pare de familia? Tid pizo, dapo de na bela 
festa come chera de ancuoi, podarei ben fei nafre de sussuro, o no? 
(El ciapa I osto a brazeto, e I cianta). 

Osto: Te preo, Tone, scoteme, no craia massa, che te me descedes 
duta ra vila! 

Tone: No te sciouda po tanto, lascia 1 festide a mi, se chi de ra vila i a 
son i dromira un outro di ...! 

Bortel da Gnoche: {drio I pare) Bona 'sente, scotame, el cianpanin 1 a 
ormai batu res dodesc. Res dodesc! 

Osto: Asto sentu, Tone, ce che 1 a dito Bortel da Gnoche? Varda de te 
tramuda alolo a ciasa, che sedeno no te ra fesc franca: chel la el 
podarae rua ca de doi menute! 

Tone: Ha ha, lascia pura che 1 rue chel zibioco: me ra fejo finamai 
sote da ra paura ... 

Osto: Dai mo, Tone, varda che a ciasa t as na femena e oto pize che 
te speta! 

Tone: Ai, 1 e vero, t as dito polito, osto: son un pare de familia e 
vado a ciasa vorentiera: el guardia el po me ferma duta ra otes che 1 
vo, ma da mi no mancia nuia. Asto capi? 
Osto: Ai, ai, bona note Tone. 



Tone: Note osto, e varda de dromi polito! (El sin va e I cianta) Aee na 
lioseta, na lioseta inze toula ... (El s inzanpedonea e I toma su par na bia 
de legnes) Hopla, ci elo chel insemeni che lascia ra legnes inze meso 
strada? (El se bete danoo a cianta). 

Osto: (El varda Tone che sin va) Oh, sto ca 1 a ciaria danoo: el no bee 
mai nuia, ma ancuoi el s a ciapa malamente, 'sa che 1 a sete pizores, i 
e rua el mas-cio, e 1 e fora de ra vies, se po ben capi ... Ben, ades Tone 
1 ei scorto, e me tocia 'si a vede del sento. Canche chel ospia d un 
sartuo el taca co ra so laires, no te enes mia pi in nuia con el! 

Bortel da Gnoche: (drio I pare) Bona 'sente, scotame, el cianpanin 1 a 
ormai batu res dodesc. Res dodesc, digo! 

Osto: (el ifes drio al guar did) Res dodesc sci, res dodesc, besen che me 
sentree a studa ra lumes, sedeno me tocia paga anche ra multa pede 
... (el sin va inze in ciasa). 

2° cuadro 

Bortel da Gnoche (el varda ra ciasa, e I fesc demoto co ra man) Ce? 
Varda varda ... ades no n e pi lun, e fin ignante 1 ea la che 1 fejea duto 
un rejistro ... Aha, canipa che no te sos outro, fin che no n ei volta 1 
ocio! Ai, ai, epo t inpizes danoo ra lun, duta ra funestres es sara 
inluminades, sei ben cemodo che te fesc. Ocio che 6 ... can da ua, te 
ciapo ben na ota o r outra, ra leje 1 e da ra rispeta, i m a betu ca par 
chel. Ordin e pasc vo esse, inze 1 nose paes, sarae massa bel se dute 
fejesse senpre chel che i vo! Ma co sta 'suoia no se ara mia tanto, eh 
no po! Son ca par chel. Cosci ra no dura, ve 1 digo io ... Osto dei 
corne, te fejo ben vede io! (co na osc nafre pi find) Varda de prozede, se 



no te vonso con sonsa de bosco ... no fesc massa el busaron, se no te 
rues in prejon ... Ha ha ha ... Asto capi? E ades, min vado. (el sin va). 

3° cuadro 

Tone: (el rua inze da man zanca) Piscioi de tanbure, i min a fato un 
outra de ra soes ... I m a incioda su ra porta ... ma ve carsemeo ben 
io! ... (El vede un restel poia su par el muro, e I crede che see chel che sta 
pede el) Ah, varda ca ci che se vede, ra vejinanza. Bona sera vos, ei 
abu un pizo, saeo, bianco e ros e bel pasciu! L on ormai batea, 
cemodo che vo esse. El sento 1 e Bepe sartuo, ma chel rospo in ciasa 
el no n a gnanche un cuartuzo de vin, aeo capi? On abu un pizo! L a 
gnon Stefin! (El cianta) Vieni ca, dajeme ra man, saeo, son un pare de 
familial Ancuoi no n ae voia de ciacola, gnero? Ce mai segnal? Se 
invidios, parceche ei abu un bel pizo, e vos ae solo femenes ...Va ben 
ben anche pizores in ciasa, ma un pizo (el se bate su ra costes), un pizo 
1 e duto un outra roba! Mostro, ce un amigo, assa almanco da me da 
ra man, ce vejinanza elo chesta? Ocio che 6! V insegno ben ra 
creanza! (El lea su, el tol el restel el i da 'so cuatro pugnes: dinprin el no 
va adora a I ciapa, e canche I tocia, el scaaza el manego). Aha, sta passada 
ve ra recordare par un toco: ades ciapa su i vostre copete e 'sivin fora 
de ciasa mea! (El se scenta 'so sul voro del brento e I se tirafora i scarpe). 
Mancomal che son a ciasa, 1 e sta ben longo sto batesimo, ma bel, no 
manciaa propio nuia. Sara meo che me conze 'so pede 1 fornel, 
coscita no descedo negun (el toma inze inze I brento voito). Ospia, ce 
dura sta bancia ... el piumin se 1 a tolesc chera femenes ... passienza 
... ancuoi son contento, anche se me tociara dromi col cu descuerto ... 
Ha ha, stassera el sartuo el ruara a ciasa con un balon, e io son ca che 
roncio pede el fornel ... (el se bete a roncia). 



4° cuadro 



Osto: (el vede el sartuo fora de porta) Note, sartuo, se te dates Bortel da 
Gnoche, no sta mia a i di da agnoche te rues, 1 e ormai res dodesc 
sonades da un toco! 

Sartuo: Osto de chi de Tone, lascia che te dighe ce che penso. Par via 
de Bortel da Gnoche, ra storia 1 e chesta: un cadaun, dute on ra 
nostra parte de rejon. E coscita in on un grun, de rejos, una par ogni 
un che ra vo ae, parbio. L e chel che insegna ra "filosofia isterica". E 
fosc 1 e meo che te i dighe, un par un, i prinzipie de sta scienza 
moderna. Co see a Pariji ... 

Osto: Va ben Bepe, bon cosci, te credo, ades va a ciasa anche tu. Ca 
de poco 1 e di e Bortel da Gnoche ... 

Sartuo: Chestes 1 e solo ciacoles. Se ra vardon dal ver de ra rejon, i 
guardies i no n a rejon ne de vive ne de loura: e te digo anche 1 
parce: ... canche see a Pariji ... 

Osto: Par piazer Bepe, feniscera, ei capi ce che te vos di! 

Sartuo: Osto de chi de Tone, parla canche ra pites piscia! Donca, se 
vardon ra 'sente d ancuoi, asson ben da di che ... 

Osto: (duto susta) Signor, ve preo, varda in 'so ... 

Sartuo: Eh sci po, scior osto, ei da di che ancuoi 1 e pi fiedo inze 1 
mondo, 1 e tanto pi fiedo de na ota: solo par in di una, a Pariji ... 



Osto: Bepe, varda che son drio a m inbestia ... 

Sartuo: Sparagnave ra ciacoles par canche ei feni. Ben, agno see rua? 
Ah, ai, su ra rejos de ra parsones ... Vedeo, bona 'sente, chesto 1 e el 
fei e 1 desfei de ra politega, 1 e chel che ei vedu canche see a Pariji ... 

Osto: Bepe, varda che te scendo in cuatro toche, se no te ra fenisces 
co ra to monades! 

Sartuo: Amigo, te sos propio un grobo, ma coi pi fortes 1 e senpre 
meo zede ... 

Osto: (el sin va e I disc) 'Sivin sul muse tu e ra to Pariji! 

Sartuo: Chesto sarae sta el pi bel discorso che ei fato ancuoi, ma sto 
macaron zenza cultura el no m a lascia daerse bocia: el no sa 
gnanche ce che 1 e, ra cultura! Peca che no pos di duto chel che sei, 
inze sto bujato. No pos fei nuia, meo che m in vade a ciasa. (El fesc 
par sin 'si, e I vede un erlo taca su) Ah, varda varda, 1 e ca anche el 
pioan: scusame, ve preo, bondi ades! Ancuoi on batea un bel tos, 
gnero pioan? No n aeo vedu Tone? Chel el s a porta a ciasa na bela 
scimia stasera! Cemodo se dijelo, na scimia, na bala, na stopa, na 
cioca, e ce na cioca! Ha ha, no n assa gnanche da i fei ra predica, in 
duto 1 an el no fesc mai bala, gnanche na ota ... (El smira via el pioan 
del traes) Mostro, pioan, me par che ancuoi none propio 'sornada. El 
no bee mai pi de un cuartuzo, ma chel 1 i a peta pi del solito ... par un 
bel batesimo besen fei festa, o no? (El proa a sin 'si) Note, Pioan, 
dromi polito! (El sin vafora a man zanca). 



5° cuadro 



Bortel da Gnoche: (el rua inze da man dreta, el varda intorno ma I no 
vede Tone inze brento) Can da ra ceres, son rua danoo massa tarde! L 
ea propio ca che 1 jestarlaa, chel can da ua ... ca 1 aea da esse. Ca 1 e 
chel bujato agnoche se ciata dute i cioche e i barabes de ogni sorte. 
Osto, te 1 digo pa r ultima ota: ra leje 1 e da ra rispeta, m intendesto? 
16 son ca par chel! Agno 'siaraelo a feni el nos paes se calchedun no 
vardasse de 1 tieni in ordin, ancuoi che 1 mondo 1 e pien de ladre, 
canaies s in ciata una par cianton e ra femenes es no sta pi a ciasa 
come na ota? Par chel t as da i tende, osto! Se me stizo dassen, 
deento na bestia. Ce vosto sae, na canaia come chel Tone, co 1 e cioco 
el podarae anche dai fo a un toula o 'si a roba inze calche ciasa ... E io 
no pos lascia che suzede sta robes ... L e ra cossienza che me disc de i 
tende, che no suzede malagrazies ... Robes cosci es no n a da suzede 
inze 1 nose Comun! Asto capi, osto de chi de Tone, io son ra vendeta 
in parsona! (Se sente Tone che roncia) Oiuto, ce suzedelo ades? Ca in e 
un che tira i ultime, e chiste 1 e propio i ultime ... (duto spasema). I n a 
copa un! Oiuto Signor, me trema finamai ra janbes, mangare i e drio 
a 1 strangora, e io ce ebe da fei? No, no me fido gnanche a varda, 
vienarei a vede doman bonora ... Dal piol de ciasa ruo ben a vede fin 
ca ... Meo che me ra taie: se ruo a ciasa zenza un cortel inze ra panza, 
1 a da esse de seguro un miracol ... (El sin va). 

6° cuadro 

Sartuo: (el rua da man dreta e I se scenta sul voro del brento) Me sa ben 
da stragno che see cosci scuro, dapo de un bel batesimo: no se vede 
un cuarto de luna, none gnanche na stela ... e ra strada ves ciasa 
mea ra no fenisce pi, 1 e meo che pousse nafre (el se scenta 'so). Ma, 



ades che me penso, ci one batea ancuoi, un pizo o na pizora? Sacra..., 
me piajarae ben el sae. Se deenta cosci desmenteoi parceche se sa 
massa, par chel ci che sa depi i se desmentea pi robes e i a senpre ra 
testa par aria ... m inacorso ben, da ca inaante sara meo che lasce 
nafre da banda ra me scienzes. Tio, sartuo, pensi mo sora, eelo un 
pizo o na pizora? A mi me sa che ... Ben ben, 1 e conpain ... (el se tol 
'so I ciapel e se I bete sote I brazo). Ma, agno sone ca? (El se varda d 
intorno e I palp a el brento). He, sartuo, te sos a ciasa toa, e te sos scenta 
sul voro del to lieto! (el vede i scarpe de Tone, e un outro pel 'so par pede). 
Ca 1 e i scarpe da broces, ma ... in e doa pera! ... E io in ei un pei in 
duto me, no capiscio ... Chi noe m i ara portade San Nicolo ... (el 
varda I ciapel) E ca, ce ebe inze man? Ha ha, sartuo, ca 1 e algo che no 
va ... Chesto intanto el beto sote 1 lieto. (Elficia el ciapel sote I brento). 
Ades, sartuo, tu te lasces ra vita publica e te t in vas inze coa. Ra 
orazios te pos ben es di anche conza 'so! (El se tira fora ra ciamesa). 
Note, sartuo, drome polito. (El se conza 'so inze brento). Oiuto Tesa, 
ma ce elo inze ca? L e calchedun outro inze 1 me lieto! 

Tone: Madosca, ce suzedelo? 

Sartuo: Spiuma del demogno, ades te enes fora da la! (El fesc par el 
para fora). 

Tone: Dori, Piero, Tita, vieni a me da na man, portame un faral, in e 
un che vo vieni a roba a ciasa mea. (I fesc par se da) 

Sartuo: Ce disto su mo, marsoco? 

Tone: Core, core, i ladre, i ladre ...! 



Sartuo: Raza de medol, te tiro 1 col se no te tajes! Ce festo inze 1 me 
lieto? Ce festo, dime? 

Tone: Core, core, che sto sassin el vo me tira el col ...! 

Sartuo: No te me fesc gnanche nafre de peca, sasto, canaia d un 
lasaron! 

Tone: Diame, diame, el me copa ...! 
7° cuadro 

(Tre ome con un fared, i vien inze da man dreta) Ce suzedelo mo? ... Ce 
mancelo? Elo suzedu na desgrazia? 

Tone: Vieni a me dia, ca 1 e un ladro! 

Sartuo: Sto lasaron ca el vorea vieni a roba in ciasa mea! 

Un garson: (rua la propio in chera): Agno ebe da me bete? 

Prin on: I se da, i se da! 

Bortel da Gnoche: (drio I pare) 'Sente, scotame! Son r autorita! (El bete 
for a el nas, ma I no sefida a vieni inaante). 

Tone: No m interessa nuia, io te tiro el col istesso! Te mazo! 



Bortel da Gnoche: Aeo sentu? "Te mazo" 1 a dito! Sto ca el no n a 
remiscion par negun! (El pensa su un iejo, epb I disc) Soutai sora, ome! 
Tendei che con un cosci no se sa mai ce che po suzede! 

Un on: (el varda inze I brento) Po, ... ma sto ca 1 e Tone! E chel outro 1 e 
Bepe sartuo! 

Un outro on : Ste doi ancuoi i aea un batesimo! 

El garson: A mi me sa che nafre de batesimo el i fejarae ben anche a 
lore doi ... (El daerse ra spina e I inbianda dute doi inze brento). 

Tone: (el proa a lea su e I tomafora del brento) Ce fejeo po, seo mate? M 
ae duto inbianda! 

Sartuo: (dal brento) Mostre de tosate, fenira ades, che me sofeo! 
Ome: (z se ra ride) Ha ha ha, cosci mo va ben! 

(Tone e I sartuo i s insonea 'so, i se suia i ciaei e I mus; el sartuo el se porna 
co ra mas sul siolo e i se varda inze i oce, nafre matonide) 

Sartuo: Ma varda ti, te sees tu, Tone! 

Tone: Stanpion che no te sos outro! Saee ben che see io! 

Sartuo: No te fesc po tanto de mereea, sasto, che a batea un pizo 1 e 
senpre na gran bela festa! 



Fin 



